kardosdrur/scandi-wiki huggingface dataset:
Kuwaits fodboldlandshold

Kuwaits fodboldlandshold er landsholdet i Kuwait og kontrolleres af Kuwaits fodboldforbund. Kuwait har deltage én gang ved Verdensmesterskabet i fodbold i 1982. Her fik de uafgjort med , men tabte til  og .

Referencer 

Fodboldlandshold
Sport i Kuwait
Vilhelm af Storbritannien (1721-1765)

Prins Vilhelm, Hertug af Cumberland () (26. april 1721 – 31. oktober 1765) var en britisk prins og hertug af Cumberland. Han var den tredje og yngste søn af Kong Georg 2. af Storbritannien i hans ægteskab med Caroline af Ansbach. 

Han er bedst kendt for den rolle, han spillede i at slå det jakobittiske oprør ned i Slaget ved Culloden i 1746, hvor Jakob 2. af Englands sønnesøn Bonnie Prince Charles blev slået og herefter jagtet i fire måneder over hele det skotske højland, inden det lykkedes ham at komme tilbage til Frankrig.

Huset Hannover
Prinser fra Storbritannien
Hertuger af Cumberland
Personer fra London
Rydcar

Rydcar er en dansk gadekunstner, hvis identitet er ukendt. De fleste af hans værker befinder sig i Københavnsområdet, men der kan dog findes enkelte værker i flere andre større danske byer. Stilmæssigt har Rydcar formået at bevæge graffiti ganske tæt på litteratur igennem sine rå men dog beskrivende digte og ordlege.

Tematikker 
I Rydcars digte og ordspil er der flere generelle temaer, som går igen, herunder kærlighed, politik, filosofi og generelle overvejelser ift. samfundsstrukturen. Ofte behandles temaerne på en inddragende men dog lidt naiv måde, der får beskueren til at se de før nævnte tematikker fra en udeståendes perspektiv.

Inspireret af 
Af inspirationskilder bør nævnes:

 Huskmitnavn
 Michael Strunge
 Banksy
 Per Højholt

Kilder 
 Guide: Bliv ekspert i gadekunst politiken.dk 1.april 2010
 Hærværket er blevet funklende stuerent politiken.dk 13. okt. 2009
 Korsemann Horne, Lasse: Dansk gadekunst - 55 artikler om dansk gadekunst. 2. udg. Lindhardt og Ringhof, 2014. (Bog)

Street art
Triade (retorik)

En triade (gr. trias, triados tretal, trehed) er et sprogligt virkemiddel, hvor en del af en sætning gentages 3 gange. Dette er med til at cementere et budskab og- eller skabe rytme.

Referencer 

Retorik
Filosofi
Græske ord og vendinger
George Arliss

George Arliss (født 10. april 1868, død 5. februar 1946) var en engelsk skuespiller, forfatter, dramatiker og filmskaber, der fandt succes i USA. Han var den første britiske skuespiller til at vinde en Oscar, samt at det er den tidligste-fødte skuespiller at vinde en.

Arliss begyndte sin karriere som skuespiller i britisk teater i 1887. I 1900 optrådte han på West End i London med flere biroller. Arliss rejste til USA i 1901 og boede i Nordamerika i tyve år. Arliss begyndte sin filmkarriere i USA med filmen The Devil (1921), efterfulgt af Disraeli og fire andre stumfilm, før han begyndte med tonefilm.

Arliss optrådte ofte op med sin kone, Florence Arliss (1871-1950), som han var gift fra den 16. september 1899 til sin død. De havde ingen børn, men Leslie Arliss, som var en berømt producent og instruktør har gentagne gange blevet fejlagtigt omtalt som søn af Arliss i nogle opslagsværker. Parret var i London i 1939, og udbruddet af 2. Verdenskrig forhindrede deres tilbagevenden til Nordamerika.

Arliss har en stjerne på Hollywood Walk of Fame, placeret på 6648 Hollywood Boulevard.

Eksterne henvisninger 

 

Skuespillere fra England
Forfattere fra England
Dramatikere fra England
Personer fra London
Briter i 1800-tallet
Briter i 1900-tallet
Oscar for bedste mandlige hovedrolle
Hollywood Walk of Fame
Lawrence Tibbett

Lawrence Mervil Tibbett (født 16. november 1896, død 15. juli 1960) var en berømt amerikansk operasanger og studiesanger, der også optrådte som filmskuespiller og radiopersonlighed. En baryton, han sang hovedroller med Metropolitan Opera i New York mere end 600 gange fra 1923 til 1950. Han udførte diverse musikalske teaterroller, herunder Kaptajn Klo i Peter Pan i et tour-show.

Eksterne henvisninger 

 

Skuespillere fra USA
Sangere fra USA
Personer fra Californien
Amerikanere i 1800-tallet
Amerikanere i 1900-tallet
Oscar-nominerede skuespillere
Jackie Cooper

John "Jackie" Cooper Jr. (født 15. september 1922, død 3. maj 2011) var en amerikansk skuespiller, tv-instruktør, producent og filminstruktør. Han var en af de børneskuespillere, der gjorde overgangen til en skuespillerkarriere selv som voksen. Han er den yngste nominerede for en Oscar for bedste mandlige hovedrolle for titelrollen i filmen Skippy (1931).

Jackie Cooper's far forlod familien, da Jackie kun var to år gammel. Hans mor var en pianist og tidlig barndomsskuespiller. Hans onkel var en manuskriptforfatter og hans tante var skuespiller og gift med instruktøren Norman Taurog.

Filmografi 
 Superman (1978)

Referencer

Eksterne henvisninger 

 

Skuespillere fra Californien
Filminstruktører fra USA
Personer fra Los Angeles
Amerikanere i 1900-tallet
Amerikanere i 2000-tallet
Emmy-vindere
Richard Dix

Richard Dix (født 18. juli 1893, død 20. september 1949) var en amerikansk filmskuespiller, der opnåede popularitet i både stum- og lydfilm.

Hans standard film-image, var den barske og gæve helt. Han blev nomineret til en Oscar for bedste mandlige hovedrolle for sin præstation i den episke bedste film-vindende, Cimarron (1931).

Referencer

Eksterne henvisninger 

 

Skuespillere fra Minnesota
Personer fra Saint Paul, Minnesota
Amerikanere i 1800-tallet
Amerikanere i 1900-tallet
Oscar-nominerede skuespillere
Alfred Lunt

Alfred Davis Lunt, Jr. (født 12. august 1892, død 3. august 1977) var en amerikansk teaterdirektør og skuespiller, der havde et langvarigt fagligt partnerskab med sin kone, skuespiller Lynn Fontanne. Broadway-teateret Lunt-Fontanne Theater er opkaldt efter dem. Lunt var en af det førende mandlige stjerner i det 20. århundrede på Broadway. Han var også aktiv i film og blev nomineret til en Oscar for bedste mandlige hovedrolle for sin præstation i The Guardsman.

Eksterne henvisninger 

 

Skuespillere fra USA
Personer fra Milwaukee
Amerikanere i 1800-tallet
Amerikanere i 1900-tallet
Modtagere af Presidential Medal of Freedom
Oscar-nominerede skuespillere
Frank Morgan

Frank Morgan (født Francis Phillip Wuppermann; 1. juni 1890, død 18. september 1949) var en amerikansk karakterskuespiller.

Han blev født i en velhavende familie i New York og fulgte i sin bror Ralph Morgans fodspor og begyndte at arbejde i underholdningsindustrien, først på Broadways scener og senere i filmen. Den første film han medvirkede i var The Suspect i 1916, men det var først med tonefilmens fremkomst at han for alvor brød igennem. Han blev nomineret til en Oscar for bedste skuespiller i 1934 for sin præstation i filmen Florentinske Nætter og en Oscar for bedste mandlige birolle i 1942 for sin præstation i filmen Tortilla Flat.

Utvivlsomt er Morgan mest husket for sin rolle som troldmanden i Troldmanden fra Oz. MGM havde sådan tillid til ham, at de underskrev en levetidskontrakt.

Morgan er blevet hædret med en stjerne på Hollywood Walk of Fame for sine bidrag til film på adressen 1708 Vine Street.

Referencer

Eksterne henvisninger 

 

Skuespillere fra USA
Personer fra New York City
Amerikanere i 1800-tallet
Amerikanere i 1900-tallet
Pseudonymer
Hollywood Walk of Fame
William Powell

William Horatio Powell (født 29. juli 1892, død 5. marts 1984) var en amerikansk teater- og filmskuespiller.

Powell var aktiv på Broadway fra 1912. Filmdebuterede i 1922, som professor Moriarty i Sherlock Holmes. Han spillede ubehagelige typer i en bred vifte af stumfilm. Da tonefilmen kom, etablerede han sig som en elegant komedieskuespiller. Sit store gennembrud fik han som den whiskydrikkende detektiv Nick Charles i Den tynde mand (1934), baseret på Dashiell Hammetts detektivromaner.

Privatliv 
Powell var gift i årene 1931-1933 med Carole Lombard og i slutningen af 1930'erne var han forlovet med Jean Harlow.

Filmografi 
 Tre piger søger en millionær (1953)

Eksterne henvisninger 

 

Skuespillere fra USA
Personer fra Pittsburgh
Amerikanere i 1800-tallet
Amerikanere i 1900-tallet
Victor McLaglen

Victor Andrew de Bier Everleigh McLaglen (født 10. december 1886, død 7. november 1959) var en britisk-amerikansk filmskuespiller.

Før Hollywood 
McLaglen var en ældre bror til skuespiller Cyril McLaglen. McLaglen løb hjemmefra i en alder af fjorten år for at blive en del af den britiske hær for at kæmpe i den Anden Boerkrig. Men til sin irritation blev han stationeret ved Windsor Castle, og senere blev han tvunget til at forlade hæren, da hans rette alder blev opdaget.

Fire år senere flyttede han til Canada, hvor han tjente som en bryder og sværvægtbokser, med flere imponerende sejre i boksingen. Mellem kampene turnerede McLaglen med et cirkus og tilbød $25 til den der kunne gå tre runder imod ham i ringen.

McLaglen vendte tilbage til England i 1913 og under 1. Verdenskrig var han kaptajn for Den Kongelige Prinsesse af Wales. Han fortsatte boksningen og blev udnævnt til sværvægtsmester i den britiske hær i 1918. Efter 1. verdenskrig begyndte han at tage roller i britiske stumfilm.

Filmkarriere 
McLaglens karriere tog en overraskende tur i 1920, da han flyttede til Hollywood. Han blev en populær karakterskuespiller, med en særlig evne til at spille fædre. Flere gange spillede han roller som irer, hvilket betød, at mange filmfans fejlagtigt antog at han var irsk snarere end engelsk.

Højdepunktet i McLaglens karriere var en Oscar for bedste mandlige hovedrolle for sin rolle i Forræder (1935), baseret på en roman af Liam O'Flaherty. I slutningen af sin karriere blev han nomineret igen, denne gang Oscar for bedste mandlige birolle, da han spillede overfor John Wayne i filmen Den tavse mand (1952). McLaglen har fået en stjerne på Hollywood Walk of Fame.

Privatliv 
McLaglen var gift tre gange. Hans første ægteskab var hos Enid Lamont i 1919. Parret fik en datter, Sheila, og en søn, Andrew, som senere arbejdede som instruktør. McLaglens kone døde efter en rideulykke i 1942. Hans andet ægteskab var hos Suzanne M. Brueggeman, hvis ægteskab varede fra 1943 til 1948. McLagels tredje og sidste ægteskab var med Margaret Pumphrey, som han giftede sig fra 1948 til sin død. McLaglen døde af et hjerteanfald i 1959. Dengang var han blevet en amerikansk statsborger. McLaglen blev begravet på Forest Lawn Memorial Park i Glendale, Californien.

Filmografi (udvalg) 
 1928 – En Pige i hver Havn
 1936 – Klondike Annie
 1952 – Den tavse mand

Eksterne henvisninger 

 

Skuespillere fra USA
Personer fra Royal Tunbridge Wells
Briter i 1800-tallet
Briter i 1900-tallet
Amerikanere i 1800-tallet
Amerikanere i 1900-tallet
Oscar for bedste mandlige hovedrolle
Hollywood Walk of Fame
Briter i 1. verdenskrig
Amerikanere i 1. verdenskrig
Robert Donat

Friedrich Robert Donath (født 18. marts 1905, død 9. juni 1958) var en engelsk film- og teaterskuespiller.

Opvækst 
Robert Donat far var polsk indvandrer og moren engelsk. Han led af svær stammen og da han var elleve år gammel begyndte han at tage sproglære, hvilket resulterede i, at han havde en usædvanlig smuk stemme, som i sidste ende ville gøre ham til en af Storbritanniens største skuespillere.

Karriere 
Han scenedebuterede som 16-årig og spillede med opførelser af Shakespeare og andre klassiske roller i provinsteatre før debuten i London i 1930. Donat, som var en høj, mørk og smuk mand fik hurtigt opmærksomhed til forskellige film. Han filmdebuterede i 1933 med Henrik den Ottendes privatliv af Alexander Korda.

Efter en kort Hollywood-karriere, kom han tilbage til England og medvirkede i Hitchcocks De 39 trin. Han medvirkede derefter i flere af Storbritanniens bedste film i 1930'erne. I 1939 vandt han en Oscar for bedste mandlige hovedrolle for sin præstation i Farvel Mr. Chips, hvor han var under filmen var i alderen 25-83 år.

Han blev hæmmet i sin filmkarriere af en livslang kamp mod astma kombineret med lavt selvværd. Han afviste flere filmroller end han antog. Under indspilningen af hans sidste film Sjette lykkes kro, var han alvorligt syg og gennemførte snævert indspilningen med hjælp af ilttanke. Ironisk nok var det hans sidste replik i filmen: "We shall not see each other again, I think. Farewell". Han døde 53 år.

Filmografi (udvalg) 
 1933 – Henrik den Ottendes privatliv
 1934 – Greven af Monte Cristo
 1935 – De 39 trin
 1935 – Spøgelset flytter med!
 1938 – Borgen
 1939 – Farvel Mr. Chips
 1942 – The Young Mr. Pitt
 1945 – Perfect Strangers 
 1947 – Captain Boycott
 1951 – The Magic Box
 1958 – Sjette lykkes kro

Eksterne henvisninger 
 

 

Skuespillere fra England
Briter i 1900-tallet
Oscar for bedste mandlige hovedrolle
Raymond Massey

Raymond Hart Massey (født 30. august 1896, død 29. juli 1983) var en canadisk/amerikansk skuespiller, der var kendt for sin førende scenetrænet stemme.

Massey studerede ved Oxford University. Han begyndte sin scenekarriere i 1922 og filmdebuterede i 1931. Massey var en respekteret skuespiller i både britiske og amerikanske film.

Han blev såret i både 1. Verdenskrig og 2. Verdenskrig, hvor han tjente i den canadiske hær.

Raymond Massey er far til skuespillerene Daniel Massey og Anna Massey.

Eksterne henvisninger 

 

Skuespillere fra USA
Skuespillere fra Canada
Personer fra Toronto
Amerikanere i 1800-tallet
Amerikanere i 1900-tallet
Canadiere i 1800-tallet
Canadiere i 1900-tallet
Oscar-nominerede skuespillere
Walter Pidgeon

Walter Davis Pidgeon (født 23. september 1897, død 25. september 1984) var en canadisk skuespiller.

Han filmdebuterede allerede i stumfilmsdagene, 1925, i Mannequin. Han var høj, mørk og smuk med en afdæmpet udseende. Hans store gennembrud kom i 1941 i Grøn var min barndoms dal. I løbet af sin karriere medvirkede han i mere end 100 film.

Han var gift to gange; hans første kone døde i 1921, da hun fødte parrets andet barn.

Da Pidgeon døde i 1984, blev hans krop doneret til UCLA Medical School i Los Angeles. Han har siden 1960 haft en stjerne på Hollywood Walk of Fame på adressen 6414 Hollywood Blvd.

Eksterne henvisninger 

 

Skuespillere fra Canada
Canadiere i 1900-tallet
Personer fra Saint John
Hollywood Walk of Fame
Oscar-nominerede skuespillere
Monty Woolley

Edgar Montillion "Monty" Woolley (født 17. august 1888, død 6. maj 1963) var en amerikansk teater-, film-, radio- og tv-skuespiller.

Opvækst 
Woolley blev født i New York City til en velhavende familie (hans far ejede Bristol Hotel), og han voksede op i de højeste sociale kredse i New York. Woolley blev uddannet på Yale University og senere på Harvard University. Han blev til sidst en assisterende professor i engelsk og dramalærer på Yale. Thornton Wilder og Stephen Vincent Benét var blandt hans mere berømte studerende.

Karriere 
Woolley forlod sin akademiske karriere, og begyndte at optræde på Broadway i 1936. Sammen med Clifton Webb, underskrev Woolley en kontrakt med 20th Century Fox i 1940. I en alder af 50 år, opnåede Woolley et af sine mål at opnå stjernestatus som skuespiller. En stor del af denne status, han havde fået for sin rolle i filmen Manden, der kom til middag (1942), som også var opsat på Broadway Theater. Woolleys karakteristiske hvide skæg var hans mest udbredte varemærker som skuespiller. Efter at have afsluttet sin sidste film Kismet (1955), var han på radio i omkring et år efter at have været tvunget til at gå på pension på grund af skrantende helbred.

Woolley blev nomineret til en Oscar to gange, for bedste mandlige hovedrolle for filmen Manden med pilefløjterne (1942) og for bedste mandlige birolle for filmen Usynlige lænker (1944). Han er også blevet tildelt en stjerne på Hollywood Walk of Fame.

Død 
Woolley døde på grund af komplikationer med nyrer og hjerte, 6. maj 1963 i Albany, New York. Han var 74 år gammel. Han er begravet på Greenridge Cemetery i Saratoga Springs, New York.

Eksterne henvisninger 

 

Skuespillere fra USA
Personer fra New York City
Amerikanere i 1800-tallet
Amerikanere i 1900-tallet
Hollywood Walk of Fame
Paul Lukas

Paul Lukas (født Pál Lukács; 26. maj 1894, død 15. august 1971) var en ungarsk skuespiller og manuskriptforfatter.

Han vandt Oscar for bedste mandlige hovedrolle i rollen som Kurt Muller i filmen Een for alle (1943). Lukas har en stjerne på Hollywood Walk of Fame.

Eksterne henvisninger 

 

Skuespillere fra Ungarn
Manuskriptforfattere fra USA
Personer fra Budapest
Personer i 1900-tallet
Oscar for bedste mandlige hovedrolle
Golden Globe-vindere
Hollywood Walk of Fame
Pseudonymer
Alexander Knox

Alexander Knox (født 16. januar 1907, død 25. april 1995) var en canadisk skuespiller og forfatter.

Knox blev født i Strathroy, Ontario og uddannet fra University of Western Ontario. Han flyttede senere til Boston, Massachusetts for at optræde på teateret med Boston Repertory Theatre. Efter at selskabet afvikling sig efter Wall Street-krakket i 1929, vendte Knox tilbage til London, Ontario, hvor han i de næste to år arbejdede som reporter for The London Advertiser, før han flyttede til London, England, hvor han medvirkede i flere film i 1930'erne. Han spillede overfor Jessica Tandy i Broadway-produktion i 1940 af Jupiter Laughs, og i 1944 blev han valgt af Darryl F. Zanuck til at medvirke i Wilson, den biografiske film om USAs præsident Woodrow Wilson, som han vandt en Golden Globe Award og var nomineret til Oscar for bedste mandlige hovedrolle. Men under McCarthyismen blev han sortlistet af Hollywood-filmstudiebosserne, og han vendte tilbage til Storbritannien.

Knox havde store roller i Ulf Larsen, Over 21, Sister Kenny, Vikingerne, Størst er kærligheden, None Shall Escape og Nikolaj og Alexandra samt biroller senere i sin karriere De lange knives nat, Joshua og Tinker Tailor Soldier Spy. Han skrev også seks eventyrromaner: Bride of Quietness (1933), The White Bear Night (1971), The Enemy I Kill (1972), Raiders Moon, The Kidnapped Surgeon og Totem Dream. Han skrev også skuespil og mindst tre detektivromaner under et pseudonym forud for 1945.

Privatliv 
Knox var gift med den amerikanske skuespiller Doris Nolan (1916-1998) fra 1944 til hendes død i 1995. De havde en søn Andrew Joseph Knox (født i 1947; som begik selvmord i 1987), der blev en skuespiller og optrådte i Doctor on The Go, og hvem var gift med Imogen Hassall.

Død 
Alexander Knox døde i Berwick-upon-Tweed, Northumberland fra knoglekræft.

Referencer

Eksterne henvisninger 

 

Skuespillere fra Canada
Forfattere fra Canada
Canadiere i 1900-tallet
Cornel Wilde

Cornel Wilde (født Kornél Lajos Weisz; 13. oktober 1912, død 16. oktober 1989) var en ungarsk-amerikansk skuespiller og filminstruktør.

Han kom med sin far til USA i 1932 og filmdebuterede som en statist par år senere. Hans gennembrud kom i 1945 med rollerene som Frédéric Chopin i Den store drøm, og Richard Harland i Lad himlen dømme.

Han har en stjerne på Hollywood Walk of Fame på 1635 Vine Street.

Referencer

Eksterne henvisninger 

 

Skuespillere fra USA
Skuespillere fra Ungarn
Filminstruktører fra Ungarn
Filminstruktører fra USA
Amerikanere i 1900-tallet
Personer i 1900-tallet
Pseudonymer
Oscar-nominerede skuespillere
Michael Redgrave

Sir Michael Scudamore Redgrave, CBE (født 20. marts 1908, død 21. marts 1985) var en engelsk teater- og filmskuespiller, instruktør, manager og forfatter.

Opvækst 
Han var søn af skuespilleren i stumfilm, Roy Redgrave og skuespiller Margaret Scudamore. Redgrave gjorde sin første professionelle sceneopførelse på Playhouse i Liverpool den 30. august 1934, som Roy Darwin i Counsellor-at-Law (af Elmer Rice). Han tilbragte to år i teaterfirmaet Liverpool Repertory Company, hvor han mødte sin fremtidige kone Rachel Kempson.

Redgrave graduerede fra Magdalene College ved Cambridge University. Han arbejdede først som journalist og skolelærer før scenedebuten i 1934. Filmdebut i 1938 i Alfred Hitchcocks  En kvinde forsvinder.

Karriere 
Redgrave blev derefter en af Storbritanniens mest fremtrædende og alsidige skuespillere. Han specialiserede sig i "intelligente"-karakterer, men var også en god komedieskuespiller. Han havde sin storhedstid fra slutningen af 1940'erne og et årti frem. I 1947 blev han nomineret til en Oscar for bedste mandlige hovedrolle for sin præstation i filmen Sorg klæder Elektra.

I 1950 spillede han Hamlet på Kronborg Slot, med Yvonne Mitchell i rollen som Ofelia.

Privatliv 
Redgrave giftede sig med skuespilleren Rachel Kempson den 20. juli 1935, og er far til skuespillere Vanessa Redgrave, Corin Redgrave og Lynn Redgrave. Han blev adlet i 1959.

Filmografi (udvalg) 
 1938 – En kvinde forsvinder
 1940 – Et vindue i London
 1941 – Kipps
 1945 – Flyverkammerater
 1945 – Nattens mysterier
 1947 – Spor i sandet
 1947 – Sorg klæder Elektra
 1952 – Bunbury
 1954 – Mørkets eskadrille
 1955 – Mr. Arkadin

 1956 – 1984
 1958 – Den stilfærdige amerikaner
 1959 – Kampen uden nåde
 1962 – Sejr eller nederlag?
 1965 – Telemarkens helte
 1969 – Åh, sikken herlig krig!
 1969 – David Copperfield (TV-film)
 1971 – Sendebudet
 1972 – Nicolai og Alexandra

Bibliografi 
 1929 - Water Music for a Botanist, digtsamling
 1953 - The Actor's Ways and Means
 1958 - Mask or Face: Reflections in an Actor's Mirror
 1959 - The Mountebank's Tale Heinemann
 1983 - In My Mind's I: An Actor's Autobiography

Eksterne henvisninger 
 

 

Skuespillere fra England
Filminstruktører fra Storbritannien
Forfattere fra Estland
Personer fra Bristol
Briter i 1900-tallet
Personer tildelt Commander of the Order of the British Empire
Lew Ayres

Lewis Frederick Ayres III (født 28. december 1908, død 30. december 1996) var en amerikansk skuespiller, hvis film- og tv-karriere spandt over 65 år.

Ayres voksede op i Californien. Han spillede banjo, guitar og klaver i et bigband-orkester på en natklub i 1928, da han blev opdaget af en talentspejder, og i 1929 han gjorde han filmdebut mod Greta Garbo i Kysset.

Han er bedst kendt for sin følelsesmæssige rollefortolkning af den desillusionerede unge tyske soldat i Intet nyt fra vestfronten (1930). Efter denne rolle medvirkede han kun i B-film, før han fik stor popularitet i 1938 i hovedrollen i Unge Dr. Kildare.

I 1941 under 2. Verdenskrig, var den dybt religiøse Ayres militærnægter, hvilket førte til at han blev boykottet af både filmstudier og biografer. I det stille meldte han sig selv som frivillig til sundhedspersonalet og endte i Stillehavet i New Guinea og Filippinerne.

Langsomt men sikkert kom han tilbage til filmen, men kun sporadisk. Han blev nomineret til en Oscar for bedste mandlige hovedrolle for sin præstation i filmen Johnny Belinda i 1948.

I flere år var han medlem af United States National Committee i FN-organet UNESCO. I 1955 instruerede han en dokumentarfilm, hvis formål var at få den vestlige verden til at forstå østens filosofi, The Altars of East, med en efterfølger i 1979 Altars of the World.

I sit andet ægteskab var han gift med skuespiller Ginger Rogers.

Eksterne henvisninger 

 

Skuespillere fra Minnesota
Personer fra Minneapolis
Amerikanere i 1900-tallet
Dan Dailey

Daniel James Dailey Jr. (født 14. december 1915, død 16. oktober 1978) var en amerikansk danser og skuespiller. Han er bedst husket for en række populære musicals, han indspillede for 20th Century Fox som Mother Wore Tights (1947).

Opvækst 
Dailey blev født den 14. december 1915, i New York City, til Daniel James Dailey Sr. og Helen Theresa (født Ryan) Dailey. Hans lillesøster var skuespillerinde Irene Dailey.

Teater 
Han optrådte i et minstrel show i 1921, og senere optrådte i vaudeville. Han arbejdede som golf caddy og skosælger før sin første store gennembrud, hvor arbejder for en sydamerikansk krydstogt i 1934.

Han Broadway-debuterede i 1937 i Babes in Arms. Han fulgte det med Stars in Your Eyes og I Married an Angel.

Referencer

Eksterne henvisninger 

 

Dansere fra USA
Skuespillere fra New York
Personer fra New York City
Amerikanere i 1900-tallet
Oscar-nominerede skuespillere